سوموگو یوُغون و اوجا بوُی بیر کیشی ، کی دوروشوقی ورزیده و اوزو ایشیقلی ایدیر ، و دؤیوش مئیدانلاریندان صوراتلاریندا ایز قالمیشدیر و گؤزونون قیراغیندا قیلینج یئری بیلینیردی ، مؤحکم و آغیر آددیملاریله کوفه بازاریندان کئچیردی. بیر یاندادا بیر بازارچی دوکانیندا اوتورموشدور. او دؤربری گولدورمکدن اؤترو بیر سیخما زیبیل ، کیشی یه تولازلادی.
یول گئدن کیشی قاش قاباق ساللامادی و هئچ نه دئمه ییبن آغیردان قدملرین آتیب یولونا داوام وئردی . اوزاقلاشاندان سونرا بازارچی نین یولداشلاریندان بیری اونا دئدی: هئچ تانیدین کی او یول گئده ن کیشی کی اونا توخونوب دولاشدین ، کیم ایدیر؟!
– یوخ، تانیمادیم! گونده مین لر نفر بوردان کئچیر اودا بیری! مگر او کیشی کیم ایدیر؟!
– عجب!! پس تانیمادین؟ او کیشی تانینمیش فرمان وئره ن سپهسالار، مالک اشتر نخعی دیر .
– عجب! او کیشی مالک اشتر ایدیر؟ همان کیشی کی اونون قورخوسوندان اصلانلار تیتره ر دی و آدی دوشمانلارین جانینا زلزله سالاردی؟
– بلی، مالک اؤزو ئیدیر.
– وای اولسون منیم حالیما! بو نه ایش ایدیر گؤردوم! ایندیجه امر ائده ر کی منی اینجیتسینلر. ایندی دالیجا قاچیب ، اَته گیندن یاپیشیب یالوارارام ، دییه رم منی باغیشلاسین.
مالک اشترین دالیجا دوشدو ، گؤردو مسجده ساری دؤندو . اونون دالیجا مسجده گئتدی ، گؤردو نامازا دوروبدور . یئتیشیب اؤزون تانیتدیریب دئدی من همان آدامام کی سیزه حؤرمتسیزلیک ائتدیم.
مالک: آمما تانرییه آند اولسون من مسجده گلمه میشم ، مگر بونا گؤره کی سنی دوعا ائده م. چون بیلدیم چوخ جاهل و یولدان چیخمیشسان ، هئچ یئره آداملاری اینجیدیرسن! آنجاق اوره گیم سنه یاندی، گلدیم تانری دان سنین یولا گلمه گیوی ایسته ییم.
– یوخ، منیم اوجور کی سیز گمان ائدیر سیز، قصدیم یوخ ایدیر.
قایناق: داستان راستان
چئویره ن: الف. عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab